open-index/open-wikipedia-markdown huggingface dataset:
El Profesorado Gallego

***El Profesorado Gallego*** foi un periódico editado en Pontevedra entre 1894 e 1900.

## Historia e características 
Subtitulado *Periódico dedicado a la primera enseñanza*, apareceu o 27 de xullo de 1894. O seu director e propietario era Ramón Tovar Méndez. Publicábase os días 7, 17 e 27 de cada mes. Tiña tres seccións: Oficial, que recollía as disposicións que ían saíndo; Doutrinal, con artigos sobre o ensino, e Noticias, notas soltas recentes sobre a ensinanza e o maxisterio. Inicialmente editábase da tipografía de José Eiras, pasando posteriormente á da viúva de Antúnez. Cesou a súa publicación en outubro de 1900.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Baltar Tojo

Os apelidos **Baltar Tojo** poden referirse a varias persoas, todo eles composteláns:

***Luís Baltar Tojo** (1931 - 1999), cirurxián galego.
***Rafael Baltar Tojo** (Santiago de Compostela 1933 - 2004), arquitecto galego.
***Fernando Baltar Tojo** (Santiago de Compostela 1937 - 2010), traumatólogo galego.
***Alberto Baltar Tojo** (Santiago de Compostela 1939 - 1993), arquitecto galego.
Mesquita de Selimiye

A **mesquita de Selimiye** (en turco: *Selimiye Camii*; en grego: *Σελιμιγιέ Τζαμί*), antigamente *Catedral de Santa Sofía*, é unha mesquita localizada en Lefkoşa, na República Turca do Norte de Chipre. Esta é a principal mesquita da cidade, do país e da illa. A mesquita está situada na que fora a igrexa máis grande e antiga da illa de Chipre (66x21 metros) posibelmente construída no lugar dunha antiga igrexa bizantina e convertida en mesquita despois da conquista polos otománs.

## Enterramentos na igrexa
Enterramentos na mesquita cando aínda era unha igrexa:
* Hugo III de Chipre
* Amalrico II de Xerusalén

## Galería de imaxes

Ficheiro:Nicosia Selimiye Mosque 02.jpg|
Ficheiro:Nicosia Selimiye Mosque 03.jpg|
Moedas da coroa eslovaca (1939-45)

As moedas da segunda guerra mundial da coroa eslovaca (en eslovaco: *koruna slovenská*) foron as primeiras moedas acuñadas por un estado eslovaco. Estas moedas foron acuñadas na Casa da Moeda de Kremnica, xa esta era a ceca común de todo o estado checoslovaco. Estas moedas non só realizaban unha función monetaria, senón tamén propagandística: amosaban os símbolos da nación eslovaca e do estado eslovaco independente que acaba de nacer. As moedas dos valores faciais máis baixos estaban feitas de composicións de metal típicas, mentres que aquelas moedas que tiñan un valor facial por riba de 5 Ks contiñan prata.

## Véxase tamén 
### Outros artigos 
* Billetes da coroa eslovaca (1939-45)
Vallfogona de Riucorb

**Vallfogona de Riucorb** é un concello de Cataluña, pertencente á provincia de Tarragona. Está localizado na comarca de Conca de Barberà.

## Véxase tamén 
### Ligazóns externas 
* Páxina do concello de Vallfogona de Riucorb
Composto heterocíclico

[miniatura|dereita|125px|[Piridina, un composto heterocíclico con carbonos e un nitróxeno nos seus vértices.]]
[miniatura|180px|[Alótropos do xofre|Ciclo-octaxofre, un composto homocíclico.]]

Un **composto heterocíclico** é un composto cíclico no que os átomos situados nos vértices do seu anel (membros do anel) son de polo menos dous elementos químicos distintos. A **química heterocíclica** é a rama da química que estuda a síntese, propiedades e aplicacións destes **heterociclos**. A diferenza dos heterociclos, os compostos nos que os átomos membros do anel son todos do mesmo elemento químico denomínanse compostos homocíclicos.

Aínda que os compostos heterocíclicos poden ser inorgánicos, a maioría deles conteñen polo menos un carbono no anel. Os átomos que non son de carbono ou hidróxeno denomínanse normalmente en química orgánica heteroátomos, mais isto é xeralmente en comparación cunha cadea feita só por carbonos. Isto non impide que un composto como a borazina (que non ten ningún átomo de carbono) sexa denominado tamén "heterocíclico". A IUPAC recomenda usar a nomenclatura de Hantzsch-Widman para nomear os compostos heterocíclicos.

## Aneis fusionados 
Os sistemas de aneis heterocíclicos que derivan formalmente da fusión doutros aneis, tanto carbocíclicos coma heterocíclicos, teñen diversos nomes comúns e sistemáticos.  Por exemplo, en heterociclos de nitróxeno insaturados fusionados a benceno, o pirrol dará indol ou isoindol dependendo da orientación. O análogo da piridina é a quinolina ou a isoquinolina. Para a azepina co anel bencénico, o nome preferido é benzazepina. Igualmente, os compostos con dous aneis bencénicos fusionados cos heterociclos centrais son o carbazol, a acridina, e a dibenzoazepina.

## Historia da química heterocíclica 
A historia da química heterocíclica empezou no século XIX, en paralelo co desenvolvemento da química orgánica. Algúns desenvolvementos salientables son:
1818: Brugnatelli illa o aloxano a partir de ácido úrico.
1832: Dobereiner produces furfural (un furano) ao tratar amidón con ácido sulfúrico.
1834: Runge obtén pirrol por destilación seca de ósos.
1906: Friedlander sintetiza o colorante índigo, o que fixo que a produción industrial de tinturas desprazase á anterior próspera produción agrícola.
1936: Treibs illa derivados da clorofila de petróleo cru, explicando a orixe biolóxica do petróleo.
1951: Descríbense as regras de Chargaff, salientando o papel dos compostos heterocíclicos (purinas e pirimidinas) no ADN.

## Explotación comercial 
As compañías líderes que posúen un gran número de patentes relacionadas on compostos heterocíclicos son Bayer, Merck, Ciba-Geigy, Pfizer, Eli Lily, BASF, Hoffmann La Roche, ER Sqibb, Warner Lambert e Hoechst.

## Notas 
## Véxase tamén 
### Ligazóns externas 
* Nomenclatura de Hantzsch-Widman, IUPAC
* Aminas heterocíclicas na carne cociñada, CDC EUA
* Lista de carcinóxenos coñecidos e probables, American Cancer Society
Estación intermodal

[250px|miniatura|Estación do Oriente de [Lisboa.]]

Unha **estación intermodal** é unha infraestrutura de transporte construída sobre a base dunha estación de ferrocarril que acolle traxectos de longa distancia (incluíndo a alta velocidade), de media distancia e, de ser o caso, de proximidade, así como unha estación de autobuses para o transporte interurbano e unha parada de autobús urbano. En cidades que contan con rede de metro tamén adoitan integrar unha unha estación de metro.

## Exemplos 
[250px|miniatura|[Estación de Vigo-Urzaiz.]]
[miniatura|250px|Exterior da [estación da Coruña.]]

Exemplos destas estacións son:
* a Estación do Oriente de Lisboa. Proxectada polo arquitecto e enxeñeiro español Santiago Calatrava e inaugurada en 1998, dá servizo ás liñas de ferrocarril de Lisboa, Sintra e Azambuja, Intercidades, Alfa Pendular, Sud-Express (Internacional) e trens Rexionais. Inclúe unha terminal de autobuses e unha estación da liña vermella do metro de Lisboa. Conta ademais con aparcadoiro e parada de taxis.
* a Estación de Vigo-Urzaiz. Construída no mesmo lugar en que se levantaba a antiga estación de trens de Vigo, estaba chamada a ser a primeira estación intermodal de Galiza, se ben a de Santiago acabou tornando intermodal antes. Inaugurouse, unicamente como terminal ferroviaria, o 6 de marzo de 2015, coa entrada do primeiro tren comercial de viaxeiros. A construción da nova infraestrutura intermodal iniciou en 2016 e a conclusión prevíase para 2018, coa integración da nova terminal de autobuses. Segundo a Xunta, estas actuacións debían ir acompañadas da execución dos «compromisos do Concello no referente á reordenación dos accesos viais e das necesidades urbanísticas». En 2021 abriu o centro comercial anexo e en 2022 comezou a operar como estación de autobuses.  
* a Estación da Coruña-San Cristovo. A transformación en intermodal da estación coruñesa comezou a planearse nos primeiros anos da década do 2000, baseándose principalmente nas directrices do urbanista Joan Busquets, para agrupar nun mesmo recinto a estación de ferrocarril, a de autobuses interurbanos, a do proxectado metro lixeiro e unha parada de taxis, barallándose posibilidades de incluír vivendas e até un parque botánico nela. Entre os 7 proxectos presentados a concurso, foi elixido por unanimidade do xurado establecido ao efecto, en 2011, o presentado polo arquitecto César Portela. Como consecuencia da crise económica de 2008, a finais do 2012 o goberno central solicitou ao gañador do proxecto a presentación dunha nova proposta para abaratar o seu custo.

## Notas 
## Véxase tamén 
### Outros artigos 
* Estación de autobuses
* Estación de ferrocarril
* Intermodalidade
* Transporte intermodal
* Centro de Kamppi
Juan Pablo Rodríguez Fernández

:*Non confundir con Pablo Rodríguez Fernández (Pablo Rodríguez Oitabén), Beade 1951*.

**Juan Pablo Rodríguez Fernández**, nado en Pontedeume en agosto de 1980, é un escritor galego.

## Traxectoria 
Alistouse na Armada cando mozo, e traballou como soldado profesional durante anos. Despois deixou o exército, licenciouse en Historia da Arte, e mudouse a vivir a Roma e a Barcelona. Trasladouse a París, onde traballou como asesor cultural de España na UNESCO.

## Obra 
* *Los manuscritos de París*, novela, Ediciones Dauro, 2015.

## Notas
Benito Calviño

**Benito Calviño** foi un xornalista galego.

## Traxectoria
Fillo de José Calviño Noya. Propietario da fábrica de selos da rúa do Vilar en Santiago de Compostela, dirixiu *El Cosmopolita* en 1895. Emigrou a América e retornou en 1912.

## Notas
El Cosmopolita

***El Cosmopolita*** foi o nome de varias publicacións:

****El Cosmopolita***, periódico publicado en Santiago de Compostela en 1895.
****El Cosmopolita***, periódico publicado na Coruña en 1913.
El Cosmopolita (A Coruña)

***El Cosmopolita*** foi un semanario editado na Coruña en 1913.

## Historia e características 
Apareceu o 9 de novembro de 1913. Semanario defensor dos intereses populares, estaba dirixido por Servando Gerpe Calvo.

## Notas
Dársena

[miniatura|Dársena do porto de [Melilla.]]
[miniatura|Dársena do [Porto da Coruña.]]
[miniatura|Dársena da Estación de buses de Sete Rios, [Lisboa.]]
Unha **dársena** é, nas augas navegábeis, un lugar protexido —natural ou artificialmente— nos portos, enseadas ou baías, onde os barcos poden levar a cabo as operacións de carga e descarga, ou aparellar e reparar as embarcacións.

## Etimoloxía 
A palabra dársena deriva do árabe hispánico **ãdár aṣṣán‘a*, e este de *dár aṣṣiná‘a* que, á súa vez, vén do árabe clásico *dār aṣṣinā‘ah* (de دار *dār*, "casa" e الصناعة *aṣ-ṣinā‘ah*, "a arte", "a fábrica"), é dicir, a "casa da  fábrica", referíndose orixinariamente a un peirao onde se fabricaban e reparaban embarcacións.

O termo *dār aṣṣinā‘ah* tamén deu orixe á palabra arsenal.

## Outros usos 
Tamén se chama dársena a cada unha das divisións que se acondicionan nos portos artificiais, para crear distintos peiraos como, por exemplo, nos portos deportivos.

Así mesmo, e por extensión, denomínanse *dársenas* ás plataformas onde se estacionan os autobuses nas estacións de autobuses.

## Notas 
## Véxase tamén 
### Outros artigos 
* Molle
* Estaleiro
Carlos Blanco Yáñez

**Carlos Blanco Yáñez**, nado en Meira o 18 de xaneiro de 1934 e finado en Vigo o 12 de abril de 1998, foi un editor galego.

## Traxectoria 
Foi director de mercadotecnia de Anaya, En 1980 foi contratado como director administrativo en Edicións Xerais de Galicia, fundada por Xulián Maure Rivas e Germán Sánchez Ruipérez en 1979. En 1983 foi cofundador e presidente da Asociación Galega de Editores e socio-fundador e director editorial de Edicións do Cumio en 1988.

## Recoñecementos 
Ten unha rúa adicada na parroquia de San Miguel de Oia de Vigo e o Premio Eixo Atlántico de Narrativa levou o seu nome (Premio Eixo Atlántico de narrativa galega e portuguesa "Carlos Blanco").

## Notas 
## Véxase tamén 
### Bibliografía 
* *Dicionario biográfico de Galicia*, t. 1, p.&nbsp;123, Ir Indo.
* *Diciopedia do século 21*, t. 1, p.&nbsp;325, 2006.
Bloodborne

é un videoxogo de 2015 dirixido por Hidetaka Miyazaki, desenvolvido por From Software e publicado por Sony Computer Entertainment para a PlayStation 4. Foi lanzado internacionalmente o 25 de marzo de 2015, e foi louvado pola crítica.

## Notas 
## Véxase tamén 
### Ligazóns externas 
*Web Oficial en USA 
*Páxina oficial no Xapón
Servando Gerpe

**Servando Gerpe Calvo**, nado en Santiago de Compostela cara a 1872 e finado na Coruña o 21 de febreiro de 1928, foi un xornalista galego.

## Traxectoria 
Fillo de Andrés Gerpe Ferro e María Prudencia Calvo e irmán de Lino Gerpe. Militante republicano federal. Foi bedel da Escola de Comercio da Coruña dende 1910. Foi membro da Agrupación socialista da Coruña, da que foi expulsado en 1912. Colaborou na prensa usando o pseudónimo **Lorenzo Corchuelo**, dirixiu os semanarios *El Cosmopolita* e *Renovación* da Coruña e colaborou en *La Emigración Española*. Finou na Coruña con 55 anos.

## Vida persoal 
Casou con Dolores García.

## Notas
Renovación (A Coruña)

***Renovación*** foi un semanario editado na Coruña entre 1917 e 1920.

## Historia e características 
Semanario republicano, apareceu en 1917. Estaba dirixido por Servando Gerpe. Tivo unha segunda época dende o 22 de marzo de 1931.
## Notas 
## Véxase tamén 
### Ligazóns externas 
* A todos los republicanos de la Coruña: suplemento al número 37 de Renovacion
Estación de autobuses

[miniatura|[Estación de autobuses de Pontevedra.]]
[miniatura|Estación de autobuses interurbanos cataláns en [Granollers (Cataluña).]]
[miniatura|Unha estación de autobuses moi importante, en [Ankara (Turquía).]]
[miniatura|[Dársena na Estación de autobuses de Kusatsu-Onsen (Xapón).]]

Unha **estación de autobuses**, tamén denominada **terminal de autobuses**, é unha estrutura de correspondencia entre varias liñas de transporte público que circulan por estradas (autobuses ou trolebuses), na que se verifican as saídas de vehículos a diferentes cidades ou vilas, así como as entradas doutros procedentes dos mesmos lugares.

Poden implicar redes de diferentes tamaños, e así, poden ser urbanas/suburbanas, rexionais, interrexionais ou incluso internacionais. Cando proporcionan unha correspondencia cun modo de transporte público diferente (ferrocarril, metro, tranvía), cualifícase como estación intermodal.

Os autobuses colócanse en dársenas nas que se apean e soben os pasaxeiros.

As estacións de autobuses poden pertenceren ao transporte privado ou público.

Algunhas destas terminais tamén inclúen outros servizos comerciais para servir aos pasaxeiros como restaurantes e tendas, entre outras cousas.

## Características 
Unha estación de autobuses difire dunha simple parada de autobús polo seu tamaño e polas infraestruturas que posúa, que poden ser en forma dun edificio que alberga tanto as dársenas como diversos servizos para os pasaxeiros como: sala de espera, quioscos de prensa, despachos de tabaco, bebidas, restaurante, caixa de venda de billetes e tarxetas de bono, servizos hixiénicos (lavabos, urinarios, retretes) etc.

## Historia 
A historia destas estacións comezou en 1830 a partir da invención do autobús (*bus* en inglés) en Londres, Inglaterra.

Despois de varios anos en que se usaron experimentalmente, chegaron aos Estados Unidos de Norteamérica en 1920 e, na seguinte década, desenvolveuse a construción de terminais polo resto dos países.

A maior estación do mundo é a Estación Central de Autobuses de Tel Aviv en Israel, aberta en 1993, que ocupa unha superficie de 44.000 m².

## Notas 
## Véxase tamén 
### Outros artigos 
*Estación de autobuses de Pontevedra
*Estación intermodal
*Estación de ferrocarril
*Aeroporto

### Ligazóns externas 
* Estación de Autobuses da Coruña
* Estación de autobuses de Vigo
José Espinosa Rodríguez

**José Espinosa de los Monteros y Rodríguez**, nado no Porriño o 14 de febreiro de 1880 e finado en Vigo o 13 de decembro de 1966, foi un farmacéutico e historiador galego, cronista oficial de Vigo desde 1937.

## Traxectoria 
Licenciouse en Farmacia pola Universidade de Santiago de Compostela. Colaborou en *La Voz del Miñor* e *Faro de Vigo* e foi membro numerario da Real Academia Galega, na que ingresou o 18 de outubro de 1952, e correspondente da Real Academia da Historia e da Real Academia de Farmacia.

## Obra bibliográfica 
* *Casas y cosas del Valle Miñor* (1938)
* *Fray Antonio de Sotomayor y su correspondencia con Felipe IV* (1944)
* *El valle de la Louriña. Bosquejo histórico* (1944)
* *Bouzas* (1944)
* *Tierra de Fragoso (Notas para la historia de Vigo y su comarca)* (1949)
* *Historia de las farmacias del partido judicial de Vigo (1568-1949)* (1950)
* *Casas y cosas del Valle Miñor* (1951)
* *Un privilegio del Emperador Carlos V* (1952), discurso de ingreso na RAG, contestado por Paulino Pedret
* *Apuntes gráficos sobre heráldica gallega* (1954)
* *Kaleidoscopio gondomareño* (1957)

## Recoñecementos 
Declarárono fillo predilecto do Porriño e fillo adoptivo de Vigo. Recibiu a encomenda de Afonso X o Sabio. Unha rúa de Vigo leva o nome *Cronista Espinosa*.

## Notas 
## Véxase tamén 
### Bibliografía 
* : "Espinosa Rodríguez, José" en *Gran Enciclopedia Galega Silverio Cañada* en DVD.
* "Espinosa de los Monteros y Rodríguez, Xosé" en *Dicionario biográfico de Galicia, t. 2, p. 31-32, Ir Indo, Vigo.
* "Espinosa de los Monteros e Rodríguez, Xosé" en *Diccionario Enciclopédico Galego Universal'', t. 25, p.&nbsp;89, 2003.
Vallmoll

**Vallmoll** é un concello de Cataluña, pertencente á provincia de Tarragona. Está localizado na comarca de Alt Camp.

## Véxase tamén 
### Ligazóns externas 
* Páxina do concello de Vallmoll
Vol. 3: (The Subliminal Verses)

***Vol. 3: (The Subliminal Verses)*** foi o terceiro álbum de estudio do grupo Slipknot, publicado o 25 de maio de 2004 baixo o selo Roadrunner Records, cunha edición especial de dous discos publicada o 12 de abril de 2005. É o único álbum do grupo producido por Rick Rubin.

Foi recibido positivamente pola crítica e chegou a estar entre os dez primeiros postos das listas de vendas en once países, sendo certificado coma disco de platino nos Estados Unidos. O grupo recibiu un Grammy á mellor actuación de metal polo tema "Before I Forget" deste álbum.

## Lista de cancións 
## Notas
Nihilismo

O **nihilismo** (do latín ''*, nada) é unha doutrina filosófica que suxire a negación dun ou varios aspectos significativos da vida. Adoita presentarse en forma de nihilismo existencial, argumentando que a vida carece dun significado obxectivo, propósito ou valores intrínsecos. O nihilismo afirma que a moralidade non existe inherentemente e que calquera valor moral establecido é forzado abstractamente. Tamén pode adoptar formas epistemolóxicas ou ontolóxicaa/metafísicas, significando respectivamente que nalgúns aspectos o coñecemento non é posible, ou que a realidade non existe verdadeiramente. O termo *nihilismo'' foi empregado por primeira vez por Friedrich Heinrich Jacobi (1743–1819), que o usou para caracterizar o racionalismo e en particular a filosofía crítica de Immanuel Kant.

## Notas
LaMarcus Aldridge

**LaMarcus Nurae Aldridge**, nado o 19 de xullo de 1985 en Dallas, Texas, é un xogador profesional de baloncesto estadounidense. Xogou ao baloncesto universitario durante dúas tempadas cos Texas Longhorns. Aldridge foi seleccionado segundo global no borrador da NBA do 2006. Despois de nove tempadas cos Portland Trail Blazers, asinou cos Spurs en 2015. Foi seleccionado para cinco equipos All-NBA e é un sete veces NBA All-Star. É coñecido pola súa fadeaway shot.

## Traxectoria 
Aldridge foi elixido na 2ª posición do Draft da NBA de 2006 polos Chicago Bulls, pero pouco despois foi traspasado ós Portland Trail Blazers a cambio de Tyrus Thomas e Viktor Khryapa. Na súa tempada coma rookie, foi elixido no mellor equipo de rookies da NBA, empatado na quinta posición xunto a Jorge Garbajosa, dos Toronto Raptors.

Na tempada 2010-11, Aldridge rematou segundo na votación ó xogador con maior progresión da tempada, por detrás de Kevin Love. Ademais, foi incluído no Terceiro Equipo All-NBA con 135 votos. Na tempada seguinte, foi elixido como reserva da Conferencia Oeste para disputar o seu primeiro NBA All-Star Game.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Intermodalidade

:*Este artigo trata do transporte de pasaxeiros. Para a noción similar relacionada co transporte de mercadorías ver o artigo Transporte intermodal.*

[miniatura|250px|[Autobús diante unha estación de ferrocarril.]]

A **intermodalidade** ou **transporte intermodal de pasaxeiros** é un concepto que implica a utilización de varios modos de transporte no curso dun mesmo desprazamento.

Algúns medios de transporte sempre foron intermodais. Por exemplo, a maioría dos aeroportos importantes teñen instalacións extensas para o estacionamento de automóbiles e teñen boas conexións de ferrocarril ou autobús ás cidades próximas. Así mesmo, os autobuses urbanos xeralmente chegan ás estacións de ferrocarril e paradas de metro é, ás veces, tamén chegan ao aeroporto máis próximo.

Un obxectivo esencial do transporte intermodal de pasaxeiros moderno, polo menos nos países desenvolvidos, é o de reducir a dependencia do automóbil como o medio esencial de uso para o transporte e aumentar máis o transporte público para, entre outras razón, axilizar o tráfico e diminuír a contaminación nas grandes cidades.

Para animar a conseguilo, os chamados *Planificadores de viaxes intermodais* desenvolven campañas para concienciar á poboación e ás autoridades das posíbeis alternativas aos usuarios e facilitar o seu uso.

## Véxase tamén 
### Outros artigos 
* Estación intermodal
* Transporte intermodal
* Dereito á mobilidade
Allen Crabbe

**Allen Lester Crabbe III**, nado o 9 de abril de 1992 nos Ánxeles (California) é un ex xogador profesional de baloncesto estadounidense.

## Traxectoria profesional 
O 27 de xuño de 2013, Crabbe foi elixido na 31ª posición do Draft da NBA de 2013 polos Cleveland Cavaliers. Na mesma noite do Draft foi traspasado ós Portland Trail Blazers a cambio de dúas futuras eleccións da segunda rolda do Draft. O 10 de marzo de 2014, foi asignado ós Idaho Stampede da NBA Development League. Foi chamado de volta cos Blazers o 16 de marzo. O 25 de marzo foi asignado de novo ós Stampede, e volveu ós Blazers o 31 de marzo.

O 11 de novembro de 2014, Crabbe xogou o seu primeiro partido coma titular na NBA na vitoria dos Trail Blazers por 102-100 contra os Charlotte Hornets.

O 25 de xullo de 2017, Crabbe foi traspasado ós Brooklyn Nets a cambio de Andrew Nicholson.

O 6 de xullo de 2019, Crabbe foi traspasado xunto os dereitos do Draft de Nickeil Alexander-Walker e unha elección da primeira rolda do Draft de 2020 ós Atlanta Hawks, a cambio de Taurean Prince e unha elección da segunda rolda do Draft de 2021.

O 16 de xaneiro de 2020, Crabbe foi traspasado ós Minnesota Timberwolves a cambio de Treveon Graham e Jeff Teague. O 29 de febreiro de 2020, Crabbe foi cortado polos Timberwolves.

## Estatísticas NBA 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Cosméticos

, lapis de ollos, sombra de ollos e tinguidura no cabelo]]

Os **cosméticos** ou **maquillaxe** son produtos e substancias empregadas para alterar a aparencia ou olor do corpo humano. Xeralmente prodúcense sintéticamente a partir de mesturas de compostos químicos e/ou derivados de produtos naturais.

O termo *cosmético* deriva do grego κοσμητικὴ τέχνη (*kosmetikē tekhnē*), que significa "técnica de vestimenta e adornos", e κοσμητικός (*kosmētikos*), "versado en ordenar ou arranxar".

Considéranse produtos cosméticos as cremas, locións, perfumes, pintalabios, laca de unllas, lapis de ollos, sombra de ollos, tinguiduras para o cabelo, deodorantes ou sales de baño entre outros.

## Notas
RMS Queen Mary 2

O '*Royal Mail Ship *Queen Mary 2''''' é un transatlántico pertencente á compañía Cunard Line. Foi construído no estaleiro galo "Chantiers de l'Atlantique" en Saint-Nazaire en 2003, daquela propiedade de Alstom, cun custo superior a 800 millóns de dólares estadounidenses (550 millóns de libras esterlinas). É tamén o transatlántico máis grande, máis luxoso e caro construído na historia marítima.

O *Queen Mary 2* está destinado para a ruta do Atlántico Norte, mais tamén é parcialmente utilizado para cruceiros. Botouse ao mar o 12 de xaneiro de 2004. Daquela era o barco de pasaxeiros maior do mundo, até o ano 2006, cando a empresa naval Royal Caribbean International lanzou ao mar o *Freedom of the Seas*, que malia ser 6 metros máis curto ca o *Queen Mary 2*, ten 15 metros máis de manga. Dende setembro de 2009, cando o *Oasis of the Seas* (tamén da empresa Royal Caribbean International) terminou de ser construído, o *Queen Mary 2* pasou a ser o terceiro barco de pasaxeiros máis grande do mundo, aínda que segue a ser o transatlántico máis grande do mundo xa que os dous anteriores non son transatlánticos senón cruceiros.

[esquerda|miniatura|O *Queen Mary 2* na [Ría de Vigo.]]

Hoxe en día, a rivalidade entre as empresas navais de pasaxeiros non é contar co buque máis rápido, xa que estes non son usados máis coma un medio de transporte, senón contar co máis grande e luxoso. O *Queen Mary 2* deu este título á Cunard en 2004, e foi o primeiro transatlántico que se construíu dende o *Queen Elizabeth 2* de 1969.

Digno sucesor de grandes mitos da historia marítima, coma os primeiros transatlánticos de luxo alemáns de antes da primeira guerra mundial, que introduciron o concepto de hotel de luxo na navegación marítima, e transatlánticos famosos como o *Titanic*, o *Mauretania*, o *Queen Mary*, o *Queen Elizabeth* e mailo *Queen Elizabeth 2*; o *Queen Mary 2* é 44,8 metros máis longo ca a Torre Eiffel e tres veces e medio máis ca a torre de Westminster (Big Ben). Ademais, é só 35,7 metros máis curto ca o edificio Empire State de Nova York.
En decembro de 2011 cambiou o seu porto de rexistro a Hamilton, nas Bermudas.

Dende os seus comezos o *Queen Mary 2* abarloou en numerosas ocasións no porto de Vigo.

## Notas 
## Véxase tamén 
### Outros artigos 
* RMS
* RMS Queen Mary
* RMS Queen Elizabeth

### Ligazóns externas 
* qm2.org.uk
Royal Mail Ship

[miniatura|RMS [Queen Mary 2.]]
**Royal Mail Ship** (**RMS**: "Buque do Correo Real"), tamén denominado **Royal Mail Steamship** (ou **Steamer**), é un prefixo naval utilizado nos transatlánticos que transportan o correo da Royal Mail británica. Algúns barcos famosos con este acrónimo foron o *RMS Olympic*, o *RMS Titanic*, e tamén o *RMS Mauretania* e mailo *RMS Lusitania*.

A denominación Royal Mail Ship empezou a ser usada en 1840, e foi utilizada por un gran número de compañías, mais frecuentemente é asociada coa Cunard Line, que fixo coa Royal Mail un gran contrato de transporte e usou o prefixo tradicional RMS en case todas as súas naves. Hoxe en día continúa usándoo no seu buque insignia, o RMS Queen Mary 2.

## Listaxe de buques RMS 
## Notas
Monte Morning

**Monte Morning** é un estratovolcán con feitío de domo situado preto do estreito de McMurdo, ao OSO do monte Discovery e ao leste do glaciar Koettlitz en Terra Vitoria. Descubriuno a Expedición Nacional Británica á Antártida (1901–04) e recibiu o seu nome do navío da expeción, o *Morning*. Asociado con el está o glaciar Morning.

## Véxase tamén 
### Ligazóns externas 
* Polar Discovery: Mount Morning Lava Flows 
* -01-14. U.S. Geological Survey Geographic Names Information System: Mount Discovery
El Cosmopolita (Santiago de Compostela)

***El Cosmopolita*** foi un periódico editado en Santiago de Compostela en 1895.

## Historia e características 
Apareceu en abril de 1895. Dirixido por Benito Calviño. Entre os seus colaboradores figurou Laureano Domínguez Cao-Cordido. Era órgano da clase obreira de Santiago de Compostela. Publicábase nos obradoiros de *Gaceta de Galicia*. Só hai constancia da aparición do seu segundo número o 5 de maio dese ano.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Ben económico

Denomínanse **bens económicos**, por oposición aos bens libres, a aqueles bens que se adquiren no mercado pero pagando un prezo por eles e que satisfai directa ou indirectamente unha necesidade. É dicir, son bens materiais e inmateriais que posúen un valor económico e que, por ende, son susceptíbeis de seren valorados en termos monetarios. Neste sentido, o termo *ben* utilízase para nomear cousas que son útiles aos que as usan ou posúen. No ámbito do mercado, os bens son cousas e mercadorías que se intercambian e que teñen algunha demanda por parte de persoas ou organizacións que consideran que reciben un beneficio ao obtelos.

## Notas
Panetoz

**Panetoz** é un grupo musical sueco multi-étnico con membros orixinarios de Gambia, Etiopía, Angola, República Democrática do Congo e Finlandia-Suecia. Panetoz traballa na actualidade con Warner Music, co que lanzaron o seu primeiro *hit*, "Dansa pausa", que logrou o primeiro posto nas listas suecas. As súas cancións están, na maioría, nunha mestura de sueco, inglés e diferentes linguas africanas e están influenciados na música africana e o hip hop e R&B sueco.

## Discografía 
### Álbums 
* *Det blir vad du gör det till* (2014)

### EP's 
* *Dansa pausa (Remixes)* (2012)
* *Le för mig* (2012)

### Sinxelos 
* "Dansa pausa" (2012)
* "Dance pause - Versión inglesa" (2012)
* "Vissla med mig" / "Whistle with Me" (2013)
* "Efter solsken" (2014)
* "Norge" (2015)

## Videografía 
* 2009: "Mama Africa" http://www.youtube.com/watch?v=4IFH2y5NFVY
* 2010: "Känn dig fri" http://www.youtube.com/watch?v=OR1hsJs5npU
* 2010: "Mer än ord" http://www.youtube.com/watch?v=r6wiOETxe1I
* 2012: "Dansa pausa" http://www.youtube.com/watch?v=Sk9MSeE1l80
* 2012: "Le för mig" http://www.youtube.com/watch?v=lJCuEOK_eaE
* 2013: "Vissla med mig" http://www.youtube.com/watch?v=mV8laRQOpWQ
* 2014: "Kaos In Da House" https://www.youtube.com/watch?v=R0LoSw6VWys
* 2014: "Håll käften och dansa" https://www.youtube.com/watch?v=pNNVlGP1iWg
* 2014: "Älska Ikväll" https://www.youtube.com/watch?v=SJR8xCEb7F4
* 2014: "Norge" https://www.youtube.com/watch?v=SrjtG_sQ9r0

## Notas
Nadav Guedj

**Nadav Guedj** (en ) é un cantante franco-israelí que representou a Israel no Festival de Eurovisión 2015 obtendo o noveno posto con 97 puntos. Foi o gañador da segunda tempada de HaKokhav HaBa ("A seguinte estrela").

## Discografía 
### Álbums 
### Sinxelos 
## Notas 
## Véxase tamén 
* Israel no Festival de Eurovisión
Henan

é unha provincia da República Popular da China, localizada no centro do país. É o berce da civilización chinesa con 3 000 anos de historia rexistrada, e permaneceu como centro cultural, político e económico ata hai aproximadamente mil anos. Entre os seus tesouros artísticos salientan as ruínas da capital da dinastía Shang, Yin Xu, e o mosteiro Shaolin. Catro das oito capitais históricas chinesas están en Henan: Luoyang, Anyang, Kaifeng e Zhengzhou.

Cunha superficie de 167 000 km2, Henan cobre unha gran parte da fértil e densamente poboada chaira do norte da China. As provincias veciñas son Shanxi, Shaanxi, Shandong, Hebei, Anhui e Hubei. Henan é a terceira provincia por poboación, con 94 millóns de habitantes e mais é a quinta economía provincial e a primeira das provincias do interior, aínda así o seu PIB é baixo comparado con outras provincias orientais e centrais, e Henan está considerada unha das zonas menos desenvolvidas da China, cunha industria tecnolóxica e un sector servizos escasamente desenvolvidos e concentrados arredor de Zhengzhou e Luoyang, cunha economía dependente do aluminio e do carbón, así como da agricultura, a industria pesada, o turismo e o comercio polo miúdo.
Elnur Hüseynov

**Elnur Hüseynov** é un cantante acerbaixano nado en Turkmenistán coñecido por representar a Azerbaidján no Festival de Eurovisión en dous edicións: 2008 e 2015.

En 2014, Hüseynov proclámase gañador da cuarta tempada de *O Ses Türkiye*, a versión do *talent-show* *A Voz* en Turquía.

## Festival de Eurovisión 2008 
En 2008, foi escollido para representar a Azerbaidján no Festival de Eurovisión 2008, sendo a estrea do país no certame, nun dúo con Samir Javadzadeh. Interpretaron a canción *Day after day*. Quedaron nunha 6ª posición con 96 puntos na primeira semi-final e nunha 8ª posición con 132 puntos na final.

## Festival de Eurovisión 2015 
En marzo do 2015, Hüseynov foi elixido para representar a Azerbaidján no Festival de Eurovisión 2015 coa canción "Hour of the wolf".

## Notas 
## Véxase tamén 
### Outros artigos 
* Azerbaidján no Festival de Eurovisión
Michele Perniola

**Michele Perniola** é un cantante italiano coñecido por representar a San Marino no Festival de Eurovisión Júnior 2013 e no Festival de Eurovisión 2015 xunto con Anita Simoncini coa canción "Chain of Lights".

## Carreira musical
En decembro de 2012, foi o campión na sexta edición do popular concurso infantil da televisión italiana RAI *Ti lascio una canzone*, no cal alcanzou a fama.

No ano 2013 foi escollido para representar a San Marino no Festival de Eurovisión Júnior 2013 coa canción "O-o-O Sole intorno a me" (O-o-O Sol ao meu redor en galego). Quedoun nunha décima posición (de 12 participantes) con 41 puntos.

En novembro de 2014 é elixido para representar a San Marino no Festival de Eurovisión 2015 xunto a Anita Simoncini, unha compoñente do grupo The Peppermints, o cal representou a San Marino no Festival de Eurovisión Júnior 2014 e do que tamén forma parte unha irmá de Michele.

## Notas
## Véxase tamén
### Outros artigos
* San Marino no Festival de Eurovisión
* San Marino no Festival de Eurovisión Júnior
Timmy Dooley

**Timmy Dooley**, nado o 13 de febreiro de 1969 en Limerick, é un político irlandés do Fianna Fáil .

## Traxectoria 
Foi membro do Senado polo panel administrativo entre 2002 e 2007. Nas eleccións xerais de 2007 entrou polo distrito electoral de Clare no Dáil Éireann.. Desde o ano 2013 é un dos catro vicepresidentes do seu partido.

## Notas 
## Véxase tamén 
### Ligazóns externas 
* Timmy Dooley na web do Fianna Fáil
Pharsman II de Iberia

miniatura|Relevo representando a Pharsman II
**Pharsman II o Bravo** ou o **Benfeitor** (), foi rei de Kartlii da dinastía Pharnavaziana, contemporáneo do emperador romano Hadriano (r. 117–138). O especialista Cyril Toumanoff suxeriu que o seu reinado abranguería do 116 ao 132 mentres que William E. D. Allen estimou do 116 ao 140 .

## Traxectoria 
Segundo os anais medievais xeorxianos, Pharsman gobernou conxuntamente con Pharsman Avaz nunha diarquía pero non hai evidencia contemporánea da súa existencia. Segundo as crónicas Pharsman era fillo do seu predecesor, o rei Hamazasp I e casou con Ghadana, filla do rei Vologases III de Partia que gobernaba en Armenia durante un período de conflitos internos. Os autores clásicos contemporáneos constatan as súas difíciles relacións con Roma, segundo Aelius Spartianus, un dos autores da *Historia Augusta* no ano 129 rexeitou renderlle homenaxe ao emperador Hadriano. Pharsman nunha viaxe ao leste afoutou aos alanos para que atacasen as provincias romanas veciñas permitíndolle o paso polo seu reino, a pesar dos importantes galanos, incluíndo un elefante de guerra, que emperador enviara ao rei de Iberia. As fontes clásicas tamén rexistran unha visita do rei ao sucesor de Hadriano, Antonino Pío, segundo Dión Casio foi a Roma como convidado do emperador, xunto coa súa dona, fillo e unha comitiva de nobres e recibiu honras especiais, mesmo puido facer sacrificios no Capitolino e ter a súa propia estatua equestre no templo de Belona, incrementando o emperador o territorio do seu reino., aínda que para algúns autores estas referencias poderían corresponder con Pharsman III, o neto de Pharsman II.

## Notas
Ron Harper

**Ronald "Ron" Harper**, nado o 20 de xaneiro de 1964 en Dayton, Ohio, é un ex xogador profesional estadounidense de baloncesto que xogou para os Cleveland Cavaliers, Los Angeles Clippers, Chicago Bulls e Los Angeles Lakers, conseguindo un total de cinco aneis de campión, tres cos Bulls e dous cos Lakers, nas súas dezaseis temporadas como profesional. Entre 2005 e 2007 traballou como adestrador asistente dos Detroit Pistons.

## Traxectoria 
### Universidade 
Ron Harper cumpriu o seu ciclo de catro anos universitarios no equipo da Universidade de Miami (Ohio), onde obtivo unhas destacábeis estatísticas de 19,8 puntos, 9,3 rebotes e 2,8 asistencias de media por partido.

### Profesional 
Foi elixido no Draft da NBA de 1986 por Cleveland Cavaliers na oitava posición da primeira rolda. No seu primeiro ano como profesional fixo unha media de 22,9 puntos por partido, sendo incluído no mellor quinteto de *rookies* da competición. Despois de tres tempadas foi traspasado a Los Angeles Clippers, onde xogou 5 tempadas a un gran nivel. Xa con 31 anos recalou en Chicago Bulls, onde se converteu no recambio perfecto para dar minutos de descanso á súa gran figura, Michael Jordan. Na cidade do vento gañou os seus tres primeiros aneis de campión da NBA nos 5 anos que permaneceu alí.

En 1999 decidiu seguir os pasos do que fora o seu adestrador en Chicago, Phil Jackson e fichou por Los Angeles Lakers. Aínda que xa contaba con 36 anos rendeu a un gran nivel. Na cidade californiana gañou outros dous aneis de campión en senllas campañas, retirándose do baloncesto en activo ao finalizar a tempada 2000-2001. Así, os cinco aneis de campión que posúe gañounos co mesmo adestrador.

#### Equipos 
* Cleveland Cavaliers (1986-1989)
* Los Angeles Clippers (1989-1994)
* Chicago Bulls (1994-1999)
* Los Angeles Lakers (1999-2001)

## Logros 
* Cinco veces Campión da NBA (1996–1998, 2000–2001).
* Primeiro Equipo Rookie da NBA (1987).
* Xogador do Ano da Mid-American Conference da NCAA (1985–1986).

## Véxase tamén 
### Ligazóns externas 
* Sitio web oficial
* Estatísticas de Ron Harper
Petrografía

A **petrografía** é a rama da xeoloxía que se ocupa do estudo e investigación das rochas, en especial no que respecta ó seu aspecto descritivo, a súa composición mineralóxica e a súa estrutura. Compleméntase así coa petroloxía, disciplina que se centra principalmente na natureza e orixe das rochas.

## Estudo das rochas 
O estudo dunha rocha require en primeiro lugar o exame físico da mesma no que se refire a aspecto, cor, dureza etc. A continuación adoita procederse á súa análise microscópica, para o cal se cortan mediante máquinas especiais seccións de espesor mínimo que permitan a súa exploración ó microscopio. Este revela a forma dos cristais que compoñen a rocha, a relación entre os distintos minerais, a microestrutura e toda unha serie de magnitudes avaliables.

## Bibliografía 
* Kerr, P. F. "Mineralogía óptica". Madrid (1972).

## Véxase tamén 
* Petroloxía
* Xeognosia
* Mineraloxía
El Danzante

***El Danzante*** foi un semanario editado na Coruña de 1879 a 1889.

## Historia e características 
Subtitulado *Periódico político* e *Periódico satírico político*, apareceu en xuño de 1879. Fundado e dirixido por Romualdo Real Vázquez. Publicaba caricaturas. Defendeu os ideais republicanos. A partir de xuño de 1886 iniciou unha segunda época. Estivo dirixido por Leonardo Mármol Fernández. Entre os seus colaboradores figurou Manuel Casás Fernández, que chegou a ser director interino. Aínda se publicaba en novembro de 1889.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Manuel Guisande

**Manuel Guisande**, nado en Santiago de Compostela o 30 de outubro de 1958 é un escritor de literatura infantil, periodista e guionista de curtametraxes galego. É autor da serie de contos *Rodribico*. Obtivo o Premio de Comunicación da Xunta de Galicia 2000, o Premio Codorniz de Plata da Academia de Humor e o Premio Isaac Díaz Pardo da Asociación Galega de Editores xunto co ilustrador Xosé Tomás.

## Traxectoria 
Con orixe familiar en Paredes de Nava, na provincia castelá de Palencia, viviu durante a súa infancia en numerosas localidades pola profesión de seu pai, xuíz. Estudou Dereito na Universidade de Santiago de Compostela, e colaborou en publicacións como *El Correo Gallego*, o Semanario *El Orzán* ou *El Ideal Gallego* ou *La Voz de Galicia*. Paralelamente, comeza no ano 2000 as súas achegas á cultura no apartado de humor, sendo xunto co caricaturista Siro coordinador do suplemento de humor *xatentendo.com* polo cal recibiu o Premio La Codorniz de Plata e o Premio de Comunicación Xunta de Galicia 2000. Tamén é autor de obras de teatro como *Los aparcacientos de Pacópolis*, xunto ó periodista Ramón Barrena.

No ano 2008 abriu o seu blog de humor 'costumista' *Al fondo a la derecha*, publicado na edición dixital de *La Voz de Galicia* e que é un referente para estudantes de castelán na Universidade de Kentucky e o Molloy College de Nova York.

No ano 2010 estreouse como guionista coa curtametraxe *Garabolis* baixo a dirección do director Alfredo Pardo, polo cal é nomeado ós Premios Mestre Mateo no 2011 e chega á final no Festival Internacional de Cine de Ourense. 
 

Manuel Guisande achegou á literatura infantil de Galicia, xunto co ilustrador Xosé Tomás, o personaxe do paxaro Rodribico: unha colección de contos editada por Baía Edicións no 2010 coa que obtivo o Premio Literario Isaac Díaz Pardo que concede a Asociación Galega de Editores e que foi traducida ó castelán e ó portugués. Un dos contos da colección Rodribrico, *Rodribrico e a noite*, foi nomeado á final do Premio Literario Frei Martín Sarmiento

Colabora en RadioVoz cun monólogo de humor no programa *Corre, Carmela que chove*, á vez que imparte conferencias-obradoiros didácticos sobre periodismo e medios de comunicación, monólogos, escritura de contos infantís e realización de guións para teatro, radio e televisión.

## Notas 
## Véxase tamén 
### Ligazóns externas 
* Ficha na web de Baía Edicións
* Vídeo en YouTube
* Web persoal
Universidade Libanesa

A **Universidade Libanesa** (en ; en ) é a única institución pública de educación superior do Líbano.

A universidade ten 16 facultades:
# Facultade de Literatura e Humanidades.
# Facultade de Dereito, Políticas e Administración.
# Facultade de Ciencias.
# Facultade de Ciencias Sociais.
# Facultade de Belas Artes.
# Facultade de Pedagoxía.
# Facultade de Xornalismo.
# Facultade de Económicas e Administración de Empresas.
# Facultade de Enxeñaría.
# Facultade de Agricultura.
# Facultade de Saúde Pública.
# Facultade de Medicina.
# Facultade de Odontoloxía.
# Facultade de Farmacia.
# Facultade de Hostalaría e Turismo.
# Instituto Universitario de Tecnoloxía.
Estadio Municipal Luís Bodegas

O **Estadio Municipal Luís Bodegas** é un estadio de fútbol galego do concello de Monforte de Lemos. Ten capacidade para 2700 espectadores e nel xoga os seus partidos como local o Club Lemos.

Inicialmente chamouse campo de San Lázaro, e en 1962 pasou a nomearse Luis Bodegas en memoria do xogador do Lemos Luís López Cabo, máis coñecido co alcume de "Luís Bodegas", falecido entón con 26 anos.
## Notas
## Véxase tamén
### Ligazóns externas
*Información no sitio web do concello
Indiana Fever

Os **Indiana Fever** son un equipo profesional de baloncesto con base na cidade de Indianapolis, Indiana. Xogan na Conferencia Leste da Women's National Basketball Association (WNBA). O equipo foi fundado antes da tempada 2000 da WNBA.

Os Fever clasificáronse para os Playoffs en once dos seus quince anos en Indiana. En 2009 chegaron por primeira vez ás Finais da WNBA, onde perderon contra Phoenix Mercury. No ano 2012 alcanzaron por segunda vez as Finais, e derrotaron a Minnesota Lynx para conseguir o seu primeiro campionato.

## Pavillóns 
*Bankers Life Fieldhouse (2008–presente)

## Equipo técnico 
### Propietarios 
*Herb e Melvin Simon, propietarios dos Indiana Pacers (2000–2009)
*Herb Simon, propietario dos Indiana Pacers (2010–presente)

### Adestradores principais 

|}

### Preparadores xerais 
*Nell Fortner (2000–2003)
*Kelly Krauskopf (2004–presente)

### Adestradores asistentes 
*Shelley Patterson (2000–2003)
*Julie Plank (2000–2007)
*Lin Dunn (2004–2007)
*Jim Lewis (2008–2010)
*Gary Kloppenburg (2008–2011, 2015–presente)
*Stephanie White (2011–2014)
*Mickie DeMoss (2012–2013)
*Sylvia Crawley (2014)
*Gail Goestenkors (2015–presente)

## Tempadas 
## Véxase tamén 
### Ligazóns externas 
*Web Oficial dos Indiana Fever
Álvaro Pérez López

**Álvaro Pérez López**, nado na Coruña o 13 de febreiro de 1973, é un avogado e político galego do PPdeG.

## Traxectoria 
Estudou en dereito, exercendo como avogado desde 1997 e colaborando cun despacho da capital herculina como especialista en dereito medioambiental. Foi asesor técnico da Consellería de Medio Ambiente (1999-2002), foi profesor de dereito ambiental da Escola de Práctica Xurídica da Universidade de Santiago de Compostela (2000-2002), foi asesor para asuntos parlamentarios na Consellería de Política Territorial, Obras Públicas e Vivenda (2002-2005) con Alberto Núñez Feijóo e coordinador do grupo popular no Parlamento de Galicia (2005-2009). Tras a vitoria de Núñez Feijóo en 2009 asumiu a dirección xeral do Gabinete da Presidencia da Xunta (2009-2012), cesando para ir no número 10 nas listas do PPdeG na provincia da Coruña nas eleccións autonómicas de 2012, resultando elixido pero renunciou á acta tras a toma de posesión de Núñez Feijóo para asumir de novo a dirección xeral do Gabinete da Presidencia da Xunta o 14 de decembro de 2012.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Parlamento de Galicia
Tráfico en Internet

miniatura|Tráfico en Internet en decembro de 2004.
O termo **tráfico en Internet** (do inglés *Internet traffic*) fai referencia á circulación dos fluxos de información na rede informática mundial que é Internet.

Está alimentado polo tráfico da Web, así como por outros grandes usos de Internet tales como o correo electrónico e as redes *peer-to-peer* (par a par).

## Véxase tamén 
### Outros artigos
* Tráfico dun sitio web
Tráfico

O termo **tráfico** pode referirse a:

; Comercio
* A acción de comerciar ou traficar.

; Informática
* Tráfico dun sitio web
* Tráfico en Internet

; Telecomunicacións
* Tráfico telefónico

; Vehículos
* Tráfico aéreo 
* Tráfico de vehículos automóbiles, ou tránsito, ou circulación de vehículos automóbiles

; Xustiza
* Considéranse **tráfico ilegal**, nas súas distintas vertentes ou modalidades, aos seguintes tráficos:
** Tráfico de animais
** Tráfico de armas
** Tráfico de bens culturais
** Tráfico de cadáveres (ver tamén roubo de corpos)
** Tráfico de influencias
** Tráfico de estupefacientes ou narcotráfico
** Tráfico de persoas
*** Tráfico de inmigrantes 
*** Tráfico de mulleres
*** Tráfico de nenos
*** Tráfico de órganos
*** Tráfico negreiro ou trata de negros

## Notas 
## Véxase tamén 
* Circulación
Tráfico dun sitio web

O **tráfico dun sitio web**, ou **análise web** (en inglés *Web analytic*) é un conxunto de técnicas relacionadas coa análise de datos relativos ao tráfico nun sitio web co obxectivo de entender o seu tráfico como punto de partida para optimizar diversos aspectos do mesmo.

Existen dúas categorías de análise web: *off-site* e *on-site*.

As análises web *off-site* fan referencia a medicións web e análises independentes de se se é o dono do sitio web ou se lle dá mantemento. Isto comprende a medición da audiencia potencial (oportunidade), participación de voz (visibilidade) e zunidos (comentarios) sobre o que está pasando en Internet como un todo.

As análises web *on-site* miden a rota dun visitante unha vez que ingresa a un sitio de Internet de propiedade da persoa que realiza a análise. Isto inclúe conversións; por exemplo que páxinas de chegada alentan ás persoas a facer unha compra. As medicións do tráfico dun sitio web *on-site* comparan indicadores de desempeño clave e o usan para mellorar un sitio web ou a resposta da audiencia fronte a unha campaña de mercadeo.

Historicamente, a análise web fixo referencia á medición de visitantes *on-site*. Porén, en anos recentes produciuse a converxencia de ambos os aspectos, principalmente debido a que os vendedores están producindo ferramentas que abarquen ambas as categorías.

## Véxase tamén 
### Outros artigos
* Tráfico en Internet
Fleet, Hampshire

**Fleet** é unha vila e parroquia civil no distrito de Hart en Hampshire, Inglaterra, situada a 58&nbsp;km ao suroeste de Londres e 16&nbsp;km ao leste de Basingstoke. É a principal localidade do seu distrito con 38 726 habitantes, distrito que está considerado un dos mellores para vivir no Reino Unido
## Notas